《西堂》
宋代·孔平仲

我置一榻在西堂，南风北风俱得凉。轩窗开辟无壅塞，枕簟照映生辉光。

前有秋花闹如锦，乘时吐秀争煌煌。

堂前堂后种植满，坦腹转侧各相望。初开半落皆有意，牵动幽兴何其长。

弥天好梦谁唤觉，林间鸟舌弄丝簧。

贱官固冗亦偷暇，一室甚卑堪退藏。吾心与世久契阔，万事本无非故忘。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。